mk en id mk mk hbs_cyr hbs_cyr mk mk ru ru hbs_cyr hbs_lat mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr mk en mk mk mk mk mk mk en
ЈИН ШЈИАОЈАН (Yīn Xiǎoyuán, “殷晓媛”) - ЦК Ацо Караманов Радовиш
ДЛАБОЧИНА НА БОЈА ОД 32-бита
(Соопштение: Системот за тестирање на боја е активиран. Ова е прво предупредување. Ве молиме, вратете се во своите простории.)
„Забележа ли? Ова каде што се наоѓаме не е хотел. Црвените кадифени каучи, темно-златните теписи и лустерите не се ништо друго туку камуфлажа –
Ова е институција. Се чини дека другите згради биле на само еден зелен појас оддалеченост од тука, но никогаш не можеш да исчекориш надвор.“
(Со очи крваво-црвени, тој зеде чаша Длабоко Полнење од количката и ја испи.)  Едно парче ткаенина беше прикачено на таблата што беше испратена во твојата соба –
„Зошто пурпурното е можен резултат?“
Едно Јараканда дрво[1] покрај прозорецот прскаше искри во бурата, ширејќи го небото и правејќи го да крвари…
Каква личност си ти? Црвена или сина? Тие се дифузирани еден во друг во овој миг.
Погледни ги тие парчиња порцелан! Се неутрализираат едно со друго, нивните контури се мешаат –
Вазната во форма на вретено и кутијата за салфети се измешани во некаков предмет во форма на школка, како морски чешел,
Се движат и прават врева на границата меѓу светлината и сенката.
Еден лицемерен лоби менаџер и една несмасна жена се смешани во потиштениот гостин од соба бр. 1037,
Последната личност која излезе од лифтот беше притисната за ѕидот.
– – како компир завиткан во шеќерна волна! „Помош! – извика Таа.
Но ти не можеше ништо да сториш. Контурите на сѐ што постоеше се отвораа кон бесконечноста,
а границите меѓу боите беа избришани.
„Оваа компанија која се појави од никаде, објави дека го скрши грлото на шишето на Фотошоп на тој начин што успеа да направи слики од 32 бита,
што дефинитивно е зачудувачки исчекор: Градиентот го замени атласот со бои.“ Зениците на Вероника се како Grand Prismatic Spring[2]: смарагдни во средината, темнокостенливи на надворешниот прстен и окер на рабовите…
Мажите удавени во нив ги опишуваа како „крешендо на нијанси“, во него тој беше сведок како неговата душа се одделува од своето тело.
Рамките на прозорецот трепереа со меркурен сјај.
Тие широко ги отворија завесите и го почувствуваа надворешниот свет:
„Луксуз со супер 5 ѕвезди и лустрација, во 2023 година ги отворивме контурите на предметите…“
— Тоа го пишува на свитоците кои висат на овој облакодер.
Ти си роден и заробен во една ваква слика,
[1] Јараканда дрво: суптропско дрво со долготрајни и бледи индиго цветови (забел. на превед.)
[2] Grand Prismatic Spring – Национален парк во Јелоустон во кој се наоѓа најголемиот извор со врела вода во САД и третиот по големина во светот. Има впечатливи бои како што ги има виножитото: црвена, портокалова, жолта, зелена и сина (забел. на превед.)
посветла отколку во твојот претходен живот. Сепак без мирис, како и порано.Превод од англиски: Даниела Андоновска-Трајковска
ACO KARAMANOV POETRY AWARD 2022
Конкурс за најдобра необјавена поетска книга „Караманов 2022“
ОДЛУКА ЗА ИЗБОР За вработување на неопределено полно работно време на 1 (едно) лице
ПРОЕКТ: Сонуваме, остваруваме, љубов подаруваме – Театарска претстава Волшебникот и пријателите
48-ми Караманови поетски средби
Поврзете се со нас
Copyright © 2022 ЦК Ацо Караманов Радовиш – OnePress theme by FameThemes